laion/Wikipedia-Exotic huggingface dataset:
אקארד פון גבלנץ

גנרל אקארד פון גבלנץ (בגרמנית: Eccard Freiherr von Gablenz;‏ 26 בינואר 1891 – 17 בדצמבר 1978), היה מפקד בכיר בוורמאכט שפיקד על כוחות במלחמת העולם השנייה. פון גבלנץ נולד ב-26 בינואר 1891 בקניגסברג, שהשתייכה לקיסרות הגרמנית. בשנת 1910 התגייס לצבא הקיסרות הגרמנית, והצטרף לרגימנט הגרנדירים של המשמר ה-1 (אלכסנדר הראשון, קיסר רוסיה). במהלך מלחמת העולם הראשונה הוא לחם עם יחידתו בקרבות השונים, ואף נפצע כמה פעמים. ב-18 באוגוסט 1915 הוא הועלה לדרגת אובר לוטננט, ובסוף 1916 הועבר לדיוויזיית המשמר ה-2. בקיץ 1918 הוא צורף למטה הכללי הגרמני, וב-18 באוגוסט אותה שנה הוא הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918. לאחר המלחמה הצטרף פון גבלנץ לרייכסווהר, ומילא בו תפקידי פיקוד ומטה. ב-31 במרץ 1928 הוא נסע לרוסיה למשך שנה, וב-1 בפברואר 1930 הוא הועלה לדרגת מיור. בתחילת 1932 הוא מונה למפקד הגדוד ה-3 ברגימנט הרגלים ה-9, וב-1 באפריל 1933 הוא הועלה לדרגת אוברסט לוטננט. ב-1 באוקטובר 1934 הוא מונה למפקד רגימנט הרגלים ה-29, וב-1 באפריל 1935 הוא הועלה לדרגת אוברסט. ב-1 בדצמבר 1935 הוא מונה למפקד רגימנט הרגלים ה-18, ובמרץ 1937 נולד בו. ב-1 באוגוסט 1938 הוא הועלה לדרגת גנרל מיור, ובאותו החודש נולדה בתו. בסוף נובמבר אותה שנה הוא מונה למפקד אגד הרגלים ה-5, וב-1 במאי 1939 הוא מונה למפקד אגד הרגלים ה-4, לאחר שאף כיהן תקופה מפקד העיר פראג. עם פרוץ המלחמה מונה פון גבלנץ מפקד "חטיבת נצה", אשר הפכה לאחר מכן לדיוויזיה ה-301, ולחם עימה במהלך המערכה בפולין כחלק מהקורפוס ה-3 במסגרת הארמייה הרביעית, אולם כעבור כמה ימים מונה למפקד העיר ברומברג. ב-1 באוקטובר 1939 הוא מונה למפקד הדיוויזיה ה-32, אולם כעבור חודשיים הוא מונה ב-1 בדצמבר למפקד הדיוויזיה ה-7, שאותה הוביל באביב 1940 במהלך המערכה על צרפת, כחלק מהקורפוס ה-11 במסגרת הארמייה השישית. ב-1 באוגוסט 1940 הועלה פון גבלנץ לדרגת גנרל לוטננט, וב-15 באוגוסט הוענק לו עיטור צלב האבירים של צלב הברזל. במהלך מבצע ברברוסה הוא לחם עם הדיוויזיה כחלק מהקורפוס ה-7 במסגרת הארמייה הרביעית, ואף לחם עמה בקרב ביאליסטוק-מינסק, בקרב סמולנסק ובמהלך הקרב על מוסקבה. ב-24 בדצמבר 1941 הוא מונה לפקד זמני של הקורפוס ה-27, ופיקד עליו עד ה-3 בינואר 1942. ב-10 בפברואר 1942 הוא מונה למפקד הדיוויזיה ה-384, ולחם עמה במתקפת הקיץ הגרמנית, כחלק מהקורפוס ה-44 במסגרת הארמייה ה-17 וארמיית הפאנצר הראשונה, ולאחר מכן לחם עמה בקרב סטלינגרד כחלק מהקורפוסים ה-8 וה-11 לסירוגין במסגרת הארמייה השישית. ב-16 בינואר 1943 הועבר פון גבלנץ לעתודת המילואים, ובאמצע מרץ 1943 הוא מונה למפקד הדיוויזיה ה-404. ב-1 ביולי 1944 הוא מונה למפקד הדיוויזיה ה-232, ולחם עמה בחזית האיטלקית עד סוף המלחמה. בשנת 1947 שוחרר פון גבלנץ מהשבי והוא התגורר בריינבאך, שם חי עד מותו ב-17 בדצמבר 1978. מדיה וקבצים בנושא אקארד פון גבלנץ בוויקישיתוף אקארד פון גבלנץ באתר lexikon-der-wehrmacht (בגרמנית)
הר טוזו

הר טוזו (באנגלית: Mount Tuzo) הוא הר מהרי עמק עשר הפסגות בהרי הרוקי הקנדיים. ההר ממוקם באזור קו פרשת המים של אמריקה והקו מהווה את הגבול שבין פרובינציית אלברטה ופרובינציית קולומביה הבריטית. גובהו 3,248 מטרים מעל פני הים, והוא ההר ה-93 בגובהו באלברטה. הר טוזו מתנשא לגובה של 210 מטרים מעל סביבתו - 1,200 מטרים מעל האגם, בין הר אלן שמדרום לו להר דלתאפורם שממערב לו. בשל כך הוא מופיע במרבית התמונות של אגם מוריין. הראשונים שטיפסו על ההר היו הנרייטה טוזו וסי. קאופמן (C. Kaufmann) בשנת 1906. שמו המקורי של ההר ניתן לו על ידי מגלה הארצות סמיואל אלן, מראשוני החוקרים האירופאים באזור. אלן קרא לפסגות עמק עשר הפסגות באמצעות הספרות מ-"אחד" עד "עשר" בשפת הסטוני (אחת משפות האומות הראשונות), לפי מיקומם מלול אגם מוריין. העמק היה ביתו של שבט הסטוני. לימים שונו שמות שבע מהפסגות. שמו הנוכחי של ההר ניתן לו בשנת 1907, והוא נקרא על שם הנרייטה ל. טוזו (Henrietta L. Tuzo) - שהייתה הראשונה אשר הגיעה לפסגת ההר, אשר ייסדה את המועדון האלפיני של קנדה, והיא נחשבת לחלוצת מטפסות ההרים הקנדיות. מדיה וקבצים בנושא הר טוזו בוויקישיתוף תצלום לוויין של הר טוזו הר טוזו באתר peakware הר טוזו באתר summitsearch תרשים הנוף הנשקף מהר טוזו באתר peakvisor תחזית מזג אוויר עדכנית עבור הר טוזו סטטיסטיקות מזג אוויר עבור הר טוזו תחזית מזג אוויר ארוכת טווח עדכנית עבור הר טוזו - לפי גבהים מידע היסטורי וגאוגרפי באתר אנציקלופדיית ההרים הקנדית מידע גאוגרפי הרי אלברטה לפי גובהם מראה הר טוזו מעל אגם מוריין קורות חייה של הנרייטה טוזו
קשת המשאלות

קשת המשאלות היא עמותה שמטרתה להגשים משאלות של חולים, בכל הגילאים, המתמודדים עם מחלות קשות או מרותקים למיטותיהם. בנוסף, העמותה מקדמת מודעות וחינוך לטיפול תמיכה פליאטיבי (הקלה פיזית ונפשית) בחולים סופניים. כל משאלה מתוכננת בקפידה בתיאום עם הצוות הרפואי המטפל ובשיתוף מתנדבי העמותה. ביצוע המשאלות נעשה באמצעות רכב ייעודי, בהתאם למצב הרפואי, ללא עלות לחולה או למשפחה. במידה והחולה הוא ילד, ניתן גם להשתמש באמבולנס ליצנים המיועד להסיע ילדים המקבלים טיפולים רפואיים אינטנסיביים, לאתרים ואירועים לפי משאלתם. הנסיעה באמבולנס הליצנים היא בליווי ליצנים רפואיים מקצועיים מארגון רופאי חלום ובלווי צוות רפואי במידת הצורך. העמותה הוקמה בספטמבר 2012. הרעיון להקמת העמותה 'יובא' לישראל מהולנד על ידי יעל גרא, הולנדית במקור שהקימה את ביתה בישראל. בהולנד הוקמה עמותת 'Stichting Ambulance Wens' שמטרתה למלא משאלות לחולים סופניים. העמותה בהולנד החלה את עבודתה כשברשותה אמבולנס אחד. כיום לעמותה מעל 6 אמבולנסים שפועלים כל ימות השנה. בישראל המודעות הנמוכה ל'סוף טוב' בחיי החולה וקיומו של טיפול פלאטיבי אינם מעודדים הוצאת חולים למילוי משאלות אחרונות ולפיכך שמה לה העמותה למטרה לקדם את המודעות לנושא. כ-99% ממחזור הפעילות מוקדש למילוי משאלות וביצוע פעולות לקידום מטרות העמותה. העמותה מופעלת על ידי מתנדבים בלבד. אתר האינטרנט הרשמי של קשת המשאלות קשת המשאלות, ברשת החברתית פייסבוק קשת המשאלות, באתר "גיידסטאר ישראל" עמותת Stichting Ambulance Wens בהולנד, כתבה ב'מודיעין ניוז', בדיקת 'פטור לפי סעיף 46' באתר רשות המסים בישראל מספר העמותה - 580563815,
וקטור

האם התכוונתם ל... בפיזיקה: וקטור (פיזיקה) – גודל פיזיקלי בעל כיוון במרחב 4-וקטור – וקטור של מרחב-זמן בתורת היחסות וקטור מצב (קוונטים) – מצב של מערכת במכניקת הקוונטים במתמטיקה: וקטור (אלגברה) – איבר של מרחב וקטורי באלגברה ליניארית מכפלה וקטורית – פעולה מתמטית בין שני וקטורים וקטור שורה ווקטור עמודה - n-יות סדורות של רכיבים, המהוות הפשטה של מושג הווקטור הפיזיקלי וקטור יחידה – וקטור באורך 1 במרחב נורמי במדעי המחשב: מערך (מבנה נתונים) – מבנה נתונים. בביולוגיה: וקטור פתוגני – מנגנון המפיץ מחלות וקטור גנטי – אמצעי להעברת דנ"א לתא כדוגמת נגיף או פלסמיד בטכנולוגיה: גרפיקה וקטורית – טכניקה לרישום תמונות בעזרת וקטורים בתרבות: ספטימה וקטור – דמות בדיונית בסדרת הספרים הארי פוטר כלי רכב: וקטור M12 – מכונית ספורט בתצורה קופה המוגדרת מכונית על מתוצרת יצרנית הרכב Vector Motors Corporation חברת בת של Megatech אשר יוצרה בין השנים 1995-1999 בארצות הברית וקטור WX-3 – מכונית ספורט בתצורה קופה המוגדרת מכונית על מתוצרת יצרנית הרכב Vector Motors Corporation חברת בת של Megatech אשר יוצרה בשנת 1993 בארצות הברית
נתיבי אוויר ארץ ישראל

נתיבי אוויר ארץ ישראל בע"מ (באנגלית: Palestine Airways limited; בערבית: شركة الطرق الجوية بفلسطين محدودة الضمان) הייתה חברת תעופה עברית פרטית שהוקמה בדצמבר 1934 על ידי פנחס רוטנברג ופעלה בתחומי ארץ ישראל המנדטורית עד הפקעת מטוסיה על ידי שלטונות המנדט הבריטי באוגוסט 1940. בראשית דרכה עמד לרשות החברה צי של שני מטוסי נוסעים שבכל אחד מהם חמישה מושבים. החברה קבעה את בסיסה בשדה התעופה בחיפה, והחלה בפעילות סדירה רק בשנת 1937 עם פתיחת קו חיפה-לוד. עם החרפת מאורעות המרד הערבי התקשו לקוחות החברה להגיע לנמל התעופה בלוד, והחברה הכשירה שדה תעופה קטן בקרבת תל אביב, מצפון לשפך הירקון, ושם קבעה את בסיסה החדש; לימים נקרא שדה התעופה "שדה דב", על שם חלוץ התעופה העברית דב הוז. המעבר לעיר איפשר לחברה להרחיב את היצע הטיסות, ומטוסי החברה טסו מתל אביב לחיפה ובחזרה פעמיים ביום (וכעבור זמן נמתח הקו עד ביירות). בספטמבר 1939 צי החברה גדל במטוס נוסף ולצוות הטייסים הצטרף עוד טייס אנגלי. באוגוסט 1940 חדלה החברה מלפעול כשמטוסיה הופקעו על ידי חיל האוויר הבריטי לטובת המאמץ המלחמתי של בעלות הברית במלחמת העולם השנייה. ראשית התעופה העברית בארץ ישראל חברות תעופה עבריות ביישוב עדו אמבר ואחרים, שורשי חיל האוויר, משרד הביטחון, 1997. דוד אביר וגרשון ריבלין, ברום שחקים, הוצאת מערכות, 1960. אביגדור שחן, כנפי הניצחון, עם הספר, 1966. דני שלום, כנפי מלחמה כנפי שלום, הד ארצי, 1999. מדיה וקבצים בנושא נתיבי אוויר ארץ ישראל בוויקישיתוף נוסדה חברת "נתיבי אוויר ארץ-ישראל", באתר חיל האוויר הישראלי(נמצא בבנייה, נוב' 2019) ערך זה הוא קצרמר בנושא חברות תעופה ובנושא היסטוריה. אתם מוזמנים לתרום לוויקיפדיה ולהרחיב אותו.
נשף המט גאלה

נשף המט גאלה הוא אירוע אופנתי שנתי בעל פרופיל גבוה המתרחש במוזיאון המטרופוליטן לאמנות בניו-יורק ביום שני הראשון של חודש מאי. הוא מציין את פתיחת תערוכת האופנה השנתית של מכון התלבושות של המוזיאון. הנשף מיועד לאיסוף כספים למכון אמנות לתלבושות של המוזיאון. הנשף נערך לראשונה בשנת 1948 כאירוע מקומי עבור נשות החברה באפר איסט סייד, אך עם הזמן הוא התפתח לתהלוכה של ידוענים. דיאנה פרילנד, שעבדה כיועצת מיוחדת עבור מכון התלבושות בשנות ה-70, הציגה את הרעיון של קישור הנשף לנושא של תערוכה והבאת מפורסמים כמו אנדי וורהול ודיאנה רוס. מאז, בכל שנה, נבחר נושא לתערוכת המכון לתלבושות וכך גם לנשף, והאורחים מצופים להתלבש בהתאם לנושא הנשף. הנשף מוערך כאחד הנשפים החשובים ביותר בניו-יורק. נכון ל-2014, אספו בו 12 מיליון דולרים לטובת המכון לתלבושות של המטרופולין. מאז 1995, מאשרת אנה וינטור, עורכת עיתון האופנה הנחשב "ווג", כל מוזמן לאירוע. רשימת המוזמנים כוללת כ-700 אנשים ביניהם אומנים מוזיקליים, שחקנים, דוגמנים, משפיעי דעת קהל ואנשי המעמד הגבוה. לעיתים נושא התערוכות מעורר ביקורת. בשנת 2015, הנושא הנבחר, "סין: מבעד למראה", נקרא במקור "לחישות מסין: סיפורים מהמזרח באומנות, אופנה ותרבות". הנושא המקורי והתערוכה עוררה ביקורת לגבי הגזענות הסמויה והאופי שבה התרבות המזרחית התקבלה במערב במהלך ההיסטוריה. בשנת 2016, הנושא היה: "אדם מול המכונה: אופנה בעת הטכנולוגיה" (Manus x Machina: Fashion in an Age of Technology). הזמרת מדונה עוררה ביקורת עם לבוש של ז'יבנשי שחשף חלקים ניכרים מחזה ומאחוריה. הנושא בשנת 2018 היה הנצרות הקתולית, תחת הכותרת: "גופים שמימיים: אופנה ודמיון קתולי". הנושא עורר ביקורת לאור הפרשנות בתלבושות של חלק מהמוזמנים. הזמרת ריהאנה הגיעה כשהיא חובשת כתר אפיפיורי. השחקנית שרה ג'סיקה פרקר חבשה כובע המכיל את סצנת לידת ישו. השחקנית לנה וייט הופיעה עם גלימה גדולה המכילה את דגל הגאווה, כדי למחות על התייחסות הכנסייה לנושאי להט"ב במהלך ההיסטוריה. הנושא של הנשף בשנת 2024, היא "יפהפיות נרדמות: אופנה מתעוררת מחדש". האירוע ממומן על ידי טיקטוק בשנת 2024. מדיה וקבצים בנושא נשף המט גאלה בוויקישיתוף מבט על ההיסטוריה של נשף המטרופוליטן, בלוג מוזיאון המטרופוליטן, ננסי צ'ילטון, 30 באפריל 2018 Constance Grady, How the Met Gala became the fashion Oscars, Vox, ‏6 במאי 2024 (באנגלית) קייל סמית', Red-Carpet Catholicism Is a Loss for the Church, מוזיאון המטרופוליטן, ‏9 במאי 2018 The China-Themed Met Gala Wasn't Totally Offensive, But Still Problematic ג'יאן דלאון, קומפלקס, 5 במאי 2015 Madonna’s peek-a-boob Met Gala moment ניק בונד, 3 במאי 2016 ליארד בונרלי פרסון, Met Gala 2018 Theme: “Heavenly Bodies: Fashion and the Catholic Imagination”, ווג, ‏4 במאי 2018 קייל סמית', Red-Carpet Catholicism Is a Loss for the Church, ‏9 במאי 2018 למה לנה וייט לבשה את דגל הגאווה לנשף המט גאלה, ווג, 8 במאי 2018
פני מכשף

פני מכשף (בשוודית Ansiktet שפירושו: "הפנים", בארצות הברית: The Magician, בבריטניה: The Face (הפנים)) - סרט של הבמאי השוודי אינגמר ברגמן משנת 1958. הסרט מגולל את סיפורו של תיאטרון נודד העוסק בהצגת מעשי קסם ותופעות על טבעיות. הסרט בוחן סוגיות של רציונליות וכוחות נסתרים. הסרט היה אחד מעשרת המועמדים לקבלת פרס אוסקר לסרט הזר הטוב ביותר לשנת 1958. הסרט מתחיל בנסיעה בכרכרה של "התיאטרון לריפוי מגנטי" של ד"ר ווגלר, עוזרו שאינו אלא אשתו המחופשת לגבר, סבתו ודמויות נוספות. בדרך הם פוגשים את השחקן יוהאן שמת בכרכרה כעבור זמן קצר. הכרכרה נעצרת בגבולות העיר וחבריה נלקחים לקונסול אגרמן. בבניין נמצאים מלבד הקונסול גם מפקד המשטרה והיועץ הרפואי וורגרוס. היועץ מאמין שווגלר הוא שרלטן ומאחז עיניים. אשת הקונסול דווקא מאמינה בכוחותיו של ווגלר. יחסי קרבה שונים נוצרים בין חברי התיאטרון ליושבי הבית. למחרת מאלצים את ווגלר לערוך בפניהם הופעה פרטית. במופע מת לכאורה ווגלר מהתקף לב. היועץ הרפואי ומפקד המשטרה עורכים בו ניתוח לאחר המוות בהתאם לחוק. זוהי ההזדמנות של ווגלר שכלל לא מת לנקום במדען. מפקד המשטרה סטארבק רוצה לגרש את ווגלר מהעיר אבל ברגע זה מגיע מסר דחוף ממלך שוודיה, שמבקש להציג את המופע של "התיאטרון לריפוי מגנטי" בארמונו. מקס פון סידוב – ד"ר ווגלר אינגריד טולין – מנדה ווגלר (אמן) גונאר ביורסטראנד – היועץ הרפואי נינה וויסטראנד – הסבתא ביבי אנדרסון – שרה לסרט נכתבו ביקורות שונות. יש הרואים בו סרט "גרוטסקי" עם מסרים עמומים. יש הרואים בו מהסרטים החשובים של הבמאי וסרט שפותח עדן חדש ביצירות הבמאי. וודי אלן רואה בסרט זה את אחד מהסרטים החשובים של ברגמן, סרט בעל מסרים דתיים. הוא ממליץ למי שרוצה להכיר את יצירות ברגמן לראות סרט זה לצד ארבעה סרטים נוספים של ברגמן: החותם השביעי, תותי בר, פרסונה וזעקות ולחישות. "פני מכשף", במסד הנתונים הקולנועיים IMDb (באנגלית) "פני מכשף", באתר נטפליקס "פני מכשף", באתר AllMovie (באנגלית) "פני מכשף", באתר Rotten Tomatoes (באנגלית) "פני מכשף", באתר אידיבי "פני מכשף", במסד הנתונים הקולנועיים KinoPoisk (ברוסית) אינגמר ברגמן: חודר לנפש הצופה במבט קולנועי אחד: פודקאסט להאזנה של תוכנית הרדיו "גיבור תרבות" בהגשת יונתן גת, דוד גורביץ' ודן ערב וודי אלן על אינגמר ברגמן כתבה במגזין טיים, 1 באוגוסט 2007 (באנגלית)
שערורייה אנגלית למדי

שערורייה אנגלית למדי (באנגלית: A Very English Scandal) היא מיני-סדרה בריטית בת שלושה פרקים המבוססת על הספר באותו שם מאת ג'ון פרסטון. הסדרה שודרה לראשונה בערוץ BBC One ב-20 במאי 2018. הסדרה מתארת את פרשיית ג'רמי ת'ורפ שהתרחשה בבריטניה בשנות השבעים של המאה העשרים. חבר הפרלמנט ג'רמי ת'ורפ נשפט וזוכה מאשמת קשירת קשר לרצח מאהבו לשעבר נורמן ג'וזיף. יו גרנט – ג'רמי ת'ורפ בן וישו – נורמן ג'וזיף מוניקה דולן – מריון ת'ורפ אליס אור-יואינג – קרוליין אולפס אלכס ג'נינגס – פיטר בסל ג'ונתן הייד – דייוויד נאפלי איב מיילס – גוון פארי-ג'ונס דייוויד באמבר – ארתור גור, רוזן אראן השמיני ג'ייסון ווטקינס – אמלין הוסון נעמי בטריק – דיאנה סטיינטון בלייק האריסון – אנדרו ניוטון מישל פוקס – לין אדריאן סקרבורו – ג'ורג' קרמן פטרישה הודג' – אורסולה ת'ורפ מישל דוטריס – עדנה פריינדשיפ מייקל קולקין – רג'י מאודלינג סוזן וולדרידג' – פיונה גור, רוזנת אראן אנתוני או'דונל – ליאו אבס (Abse) את הסדרה כתב ראסל טי דייוויס וביים סטיבן פרירס. השחקן יו גרנט מככב בתפקיד ת'ורפ ובן וישו מגלם את סקוט. הפקת הדרמה הטלוויזיונית של ה-BBC פורסמה לראשונה ב-4 במאי 2017. המיני-סדרה כוללת שלושה פרקים בני 56 דקות. אתר האינטרנט הרשמי של שערורייה אנגלית למדי "שערורייה אנגלית למדי", במסד הנתונים הקולנועיים IMDb (באנגלית) "שערורייה אנגלית למדי", באתר Rotten Tomatoes (באנגלית) "שערורייה אנגלית למדי", באתר Metacritic (באנגלית) "שערורייה אנגלית למדי", באתר אידיבי "שערורייה אנגלית למדי", במסד הנתונים הקולנועיים KinoPoisk (ברוסית) גילי איזיקוביץ, "שערוריה אנגלית למדי": הנסיך המדליק מאנגליה יוצא מהארון, באתר הארץ, 18 ביוני 2018 Mitchell, Robert (22 במאי 2017). "Hugh Grant Returns to British TV for First Time in Nearly 25 Years". Variety. {{cite web}}: (עזרה) Tartaglione, Nancy (21 במאי 2017). "Hugh Grant To Star In Stephen Frears' 'A Very English Scandal' For BBC One". Deadline.com. {{cite web}}: (עזרה)
נקמתו של איציק פינקלשטיין

"נקמתו של איציק פינקלשטיין" הוא סרט קולנוע ישראלי, בבימויו של אנריקה רוטנברג, שיצא לאקרנים בשנת 1993. את הסרט הפיק במימון עצמאי אנריקה רוטנברג, איש עסקים שנכנס לעסקי הקולנוע בעקבות היכרות עם הבמאי עמוס גוטמן. רוטנברג כתב את התסריט יחד עם השחקן אסטבן גוטפריד. צילומי הסרט החלו באפריל 1993 ונמשכו כחודשיים. הסרט נחל הצלחה וזכה לשבחים רבים. בטקס פרס אופיר לאותה שנה גרף שבעה פרסים בקטגוריות המוזיקה המקורית, העריכה, התסריט, שחקני המשנה (עבור אסטבן גוטפריד ודבורה קידר), הבימוי ובקטגוריית הסרט הטוב ביותר. לאחר מכן הופץ למדינות שונות והשתתף בפסטיבלי קולנוע בעולם. העלילה עוקבת אחר איציק פינקלשטיין (משה איבגי), רווק בן 40 המתגורר עם אמו, שלא הגיע לשום הישג בחייו. ניסיונו היחיד להצליח מגיע כאשר הוא מייבא עשרות אלפי מחזיקי מפתחות בדמותו של נזיר שבלחיצה על ראשו מתגלה איבר מינו. לאחר כישלון העסק איציק נגלה לגודל כישלונו ולאובדן משמעות חייו. לילה אחד הופך מחזיק המפתחות לנזיר דמיוני (אסטבן גוטפריד). הנזיר הוא שליח נקם והוא מסביר לאיציק כי אינו אשם במצבו אלא האנשים אשר שיקרו לו וקבעו לו את דרכיו. בעזרת הנזיר יוצא פינקלשטיין למסע נקמה באנשים האחראים לכישלונו. "נקמתו של איציק פינקלשטיין", במסד הנתונים הקולנועיים IMDb (באנגלית) "נקמתו של איציק פינקלשטיין", באתר AllMovie (באנגלית) "נקמתו של איציק פינקלשטיין", באתר ספר הקולנוע הישראלי "נקמתו של איציק פינקלשטיין", באתר אידיבי "נקמתו של איציק פינקלשטיין", במסד הנתונים הקולנועיים KinoPoisk (ברוסית) "נקמתו של איציק פינקלשטיין", במיזם "אישים" לתיעוד היצירה הישראלית "נקמתו של איציק פינקלשטיין" - הסרט המלא לצפייה באתר ארכיון ישראלי לסרטים - סינמטק ירושלים "נקמתו של איציק פינקלשטיין" באתר קרן הקולנוע הישראלי ג. עיטור, תעשייה במשבר תמידי, חדשות, 3 במאי 1993 נווית זומר, בכורת "חימו מלך ירושלים", בפסטיבל הסרטים בחיפה, תהיה חגו של אנריקה רוטנברג, קבלן בניין, מפיק הסרט, חדשות, 5 באוקטובר 1987 ג. עיטור, שלושה סרטים ישראלים יוצאים לדרך, חדשות, 7 באפריל 1993 הארץ, הזוכים, באתר הארץ, 6 בנובמבר 2002
נבחרת ליטא בכדורגל חופים

הנבחרת הלאומית של ליטא בכדורגל חופים מייצגת את ליטא בתחרויות כדורגל חופים בינלאומיות ונמצאת בפיקוחה של התאחדות הכדורגל הליטאית. סגל נכון לאליפות אירופה בכדורגל חופים 2018 מאמן: ליטא נריז'וס בודראיטיס דף הנבחרת באתר הרשמי של כדורגל החופים דף הנבחרת באתר הרשמי של כדורגל החופים (ברוסית)
ניז'ני נובגורוד (כדורגל)

האם התכוונתם ל... ניז'ני נובגורוד (כדורגל, 2007) – קבוצת כדורגל מהעיר ניז'ני נובגורוד משנת 2007 ניז'ני נובגורוד (כדורגל, 2015) – קבוצת כדורגל משנת 2015 שנודעה קודם בשם אולימפץ ניז'ני נובגורוד
פנל

האם התכוונתם ל... פנל (עיר) – עיר בטרינדד וטובגו פאנל – קבוצת אנשים המתאספים לדיון פנלים – אביזר דקורטיבי חוף פנל – מקטע חוף באנטארקטיקה, נקרא על שם הארי פנל אישים: אמרלד פנל – שחקנית וסופרת אנגלייה הארי פנל – מגלה ארצות בריטי פניל
קרישנה קוהלי

קרישנה קומארי קוהלי (בסינדית: ڪرشن ڪماري ڪوهلي; באורדו: کرشنا کماری کوہلی; נולדה ב-1 בפברואר 1979), ידועה גם בכינוי קישו באי, היא פוליטיקאית פקיסטנית וסנאטורית מסינד, מושב שבו זכתה בבחירות של מרץ 2018. היא האישה הדלית הראשונה וההינדו השנייה להחזיק בתפקיד זה. היא ידועה בשל הקמפיינים שלה למען זכויות נשים ונגד עבודה בכפייה. קוהלי נולדה ב-1 בפברואר 1979 למשפחה ענייה מן הכפר נגפרקאר, שבטהאר. כשהייתה כבת 8, היא ומשפחתה הוחזקו כשבויים במשך שלוש שנים בתור עובדים בכפייה בבית כלא פרטי. הם שוחררו רק לאחר פשיטה משטרתית על אדמות בעל המתקן. היא התחתנה בגיל 16 ב-1994, בעודה בכיתה ט'. היא המשיכה את הלימודים שלה לאחר נישואיה, ובשנת 2013 סיימה תואר שני בסוציולוגיה מאוניברסיטת סינד. ב-2007, היא השתתפה במחנה מהרגרה להכשרת מנהיגות נוער בנושא זכויות האדם באיסלאמאבאד, שם למדה על ממשלת פקיסטן, הגירה בינלאומית, תכנון אסטרטגי, ועל כלים ליצירת שינוי חברתי. אחרי זה החלה לעבוד עם הפעילה החברתית הידועה, פאוזיה סעיד. קוהלי הצטרפה למפלגת העם הפקיסטנית (PPP) בתור פעילה חברתית בקמפיין למען זכויות של אוכלוסיות מוחלשות בטהאר. היא מובילה מאז קמפיינים למען זכויות נשים, נגד עבודה בכפייה, ונגד הטרדה מינית במקום העבודה. בשנת 2018, היא נבחרה לסנאט של פקיסטן במושב המשוריין לאישה ממחוז סינד. כשהושבעה ב-12 במרץ 2018, היא הייתה לאישה הדלית ההינדו הראשונה, והאישה ההינדו השנייה סך הכל לשרת בסנאט, אחרי ראטנה בהגוונדס צ'וולה. היא הושבעה לסנאט כשהיא לבושה בשמלה טהארית מסורתית. נערך לכבודה אירוע שבו הדוברים שיבחו את ההתפתחות כסימן טוב לבאות עבור מיעוטים דתיים בפקיסטן. מדיה וקבצים בנושא קרישנה קוהלי בוויקישיתוף "In historic first, a Thari Hindu woman has been elected to the Senate". DAWN.COM. 4 במרץ 2018. {{cite news}}: (עזרה) Samoon, Hanif (4 בפברואר 2018). "PPP nominates Thari woman to contest Senate polls on general seat". Dawn. {{cite web}}: (עזרה) Dawood Rehman (3 במרץ 2018). "Krishna Kumari becomes first Hindu Dalit woman senator of Pakistan". Daily Pakistan Global. {{cite web}}: (עזרה) https://tribune.com.pk/story/1659207/1-pakistans-first-dalit-senator-krishna-kohli-honoured-islamabad/ Pakistan’s first Dalit senator Krishna Kohli honoured in Islamabad], Naveed Miraj, Express Tribune, March 14, 2018 "LIVE: PML-N-backed independent candidates lead in Punjab, PPP in Sindh - The Express Tribune". The Express Tribune. 3 במרץ 2018. {{cite news}}: (עזרה) Khan, Iftikhar A. (4 במרץ 2018). "PML-N gains Senate control amid surprise PPP showing". DAWN.COM. {{cite news}}: (עזרה) "Senate elect opposition-backed Sanjrani chairman and Mandviwala his deputy". The News (באנגלית). 12 במרץ 2018. ארכיון מ-12 במרץ 2018. {{cite news}}: (עזרה) Krishna Kohli takes oath as Senator donning traditional Thari dress, The News, March 12, 2018 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קרישנה קוהלי".
יחסי כווית–פקיסטן

יחסי כווית–פקיסטן הם היחסים הדיפלומטיים שבין מדינת כווית לבין הרפובליקה האסלאמית של פקיסטן. שתי המדינות הן חברות בארגון המדינות הבלתי-מזדהות והארגון לשיתוף פעולה אסלאמי. הכוחות המזוינים הפקיסטנים השתתפו באופן פעיל בשחרור כווית יחד עם כוחות הקואליציה בשנת 1991. לאחר תום מלחמת המפרץ הראשונה ב-1991, חלק ניכר ממהנדסי הצבא הפקיסטנים היו מעורבים בפינוי המוקשים במדינה. כווית הייתה המדינה הראשונה ששלחה סיוע לפקיסטן לאחר רעידת האדמה בקשמיר בשנת 2005, כמו כן, כווית העניקה את הסיוע הגדול ביותר שכלל ציוד הומניטרי בשווי 100 מיליון דולר אמריקאי. יתר על כן, בעקבות השיטפונות בפקיסטן בשנת 2010, אספה ממשלת כווית תרומות לפקיסטן. בשנת 2016, שווי הסחורה שיוצאה מכווית לפקיסטן הגיעה לסך 1.19 מיליארד דולר אמריקאי והיא כללה נפט מזוקק, אתרים וחומרים כימיים אחרים, גרוטאות של כלי שיט, צינורות ברזל, דודי קיטור, גרוטאות אלומיניום ברזל ונחושת ועוד. באותה השנה, שווי הסחורה שיוצאה מפקיסטן לכווית הגיעה לסך 183 מיליון דולר אמריקאי והיא כללה דגי פילה, בשר בקר, סרטנים, דגים קפואים, בשר קפוא, אורז, תבלינים, פירות טרופים, בצל, פרי הדר, תפוחי אדמה, ארטישוק ירושלמי, מוצרים אפויים, מים בטעמים, מים, חלקי רכב, מכונות, מוצרי ברזל ואלומיניום, בגדים ועוד. בשנת 2015, שווי הסחורה שיוצאה מכווית לפקיסטן הגיעה לסך 1.63 מיליארד דולר אמריקאי והיא כללה נפט מזוקק, גרוטאות אלומיניום ונחושת, גרוטאות ברזל, חלקי מכונות חשמליים, כבשים ועוד. באותה השנה, שווי הסחורה שיוצאה מפקיסטן לכווית הגיעה לסך בשר בקר, דגנים, סובין, תרכובות כימיות, בגדים, דגי פילה, סרטנים, פסטה, מוצרים אפויים, אלכוהול, אורז, בצל, תבלינים, פירות טרופים, פלפל, פרי הדר, זרעי תבלינים, דבש, חוברות, מפות, מקררים, מכונות בעלות פונקציה אחת ועוד. כווית מיוצגת בפקיסטן על ידי קונסוליה כללית בקראצ'י וכן על ידי שגרירות שהיא מחזיקה באסלאמאבאד, בירת המדינה. פקיסטן מיוצגת בכווית על ידי שגרירות שהיא מחזיקה בכווית סיטי, בירת המדינה. "Race to save earthquake survivors" (באנגלית בריטית). 2005-10-12. נבדק ב-2018-06-26. AJ&K Portal, www.ajk.gov.pk Products that Kuwait exports to Pakistan (2016), The Observatory of Economic Complexity (באנגלית) (ארכיון) Products that Kuwait imports from Pakistan (2016), The Observatory of Economic Complexity (באנגלית) (ארכיון) Products that Kuwait exports to Pakistan (2015), The Observatory of Economic Complexity (באנגלית) (ארכיון) Products that Kuwait imports from Pakistan (2015), The Observatory of Economic Complexity (באנגלית) (ארכיון) CONSULATE GENERAL OF KUWAIT IN KARACHI, PAKISTAN EMBASSY OF KUWAIT IN ISLAMABAD, PAKISTAN EMBASSY OF PAKISTAN IN KUWAIT CITY, KUWAIT
דימיטרי טיומקין (שחמטאי)

דימיטרי טיומקין (ברוסית: Дмитрий Тёмкин) (נולד ב-25 במרץ 1977 בריאזן, אז בברית המועצות) הוא שחמטאי יהודי סובייטי-ישראלי-קנדי בדרגת רב אמן. נכון לאוקטובר 2018, מדורג במקום ה-12 בקנדה לפי מד כושר. דימיטרי טיומקין נולד בריאזן. הוא עלה לישראל מברית המועצות לשעבר בשנת 1991. בשנת 1997 הוא זכה באליפות ישראל לנוער ובאליפות אירופה לנוער. בשנת 1998 הוא הגיע לשלב חצי גמר באליפות ישראל. בתחילת המאה ה-21 הוא היגר לקנדה. בשנת 2004 הוא חלק את המקום ה-3–6 באליפות קנדה. בשנת 2004 השתתף טיומקין באולימפיאדת שחמט: דימיטרי טיומקין, באתר צ'סגיימס (באנגלית) דימיטרי טיומקין, באתר פיד"ה (באנגלית) דימיטרי טיומקין, באתר האיגוד הישראלי לשחמט Tyomkin, Dimitri - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.